JY LEES NOU Tammy-Anne Fortuin: "'n Vrou moet rondings hê"
Ons ken Tammy-Anne Fortuin as 'n model en TV-aanbieder. Maar sy's ook soos 'n goed toegedraaide geskenk – hoe meer lae papier jy afhaal, hoe meer verrassings is daar.
Sy wissel die gesels af met daardie lekker gul lag - wat al in die pers gekritiseer is. "My lag is myne en ek sal dit nie verander nie. Ek is net wat ek is," sê sy. "En ek het lankal vrede gemaak daarmee dat almal nie van my kan hou nie." Sanet Olivier, Roer! se regisseur, sê juis: "Niks aan Tammy-Anne is vals nie." Is dit dié dat hulle die program nié oorgeskiet het die aand toe Chris Chameleon die glanspersoonlikheid was en die fudge geflop het nie? "Net so," sê Tammy.
In die gehoor was 'n verteenwoordiger van die Sports Illustrated Swimwear Edition, wat haar daarna gevra het om in swemklere te poseer. "My eerste shoot was skrikwekkend. Ek het nie geweet wát om te doen nie," vertel Tammy. "Die fotograaf was gelukkkig baie professioneel. Ek het na die foto's gekyk en besef ek kan my droomwerk doen - en dít vir geld!" Jo-Ann sê Tammy is 'n uiters professionele model wat altyd betyds is. "Daarby is sy beeldskoon. Ek sê altyd sy laat my aan Angelina Jolie dink."